נבחרת ישראל בשחייה שהשתתפה באליפות העולם ובאליפות אירופה בשחייה לנוער 2019. עומדים מימין: מירון חרותי, יונתן קופלב, רון פולונסקי, מיכאל לייטרובסקי, לאה פולונסקי, איתי גולדפדן, יעקב טומרקין, המאמן ניקיטה שקילנקו, המאמן חנן שטרלינג, המאמנת לודמילה זליצ'ונוק. יושבים מימין: דניאל נמיר, תומר פרנקל, אנדראה מורז, אנסטסיה גורבנקו, דניס לוקטב וגל כהן גרומי
**אנסטסיה (נסטיה) גּוֹרְבֶּנְקוֹ** (נולדה ב-7 באוגוסט 2003) היא שחיינית אולימפית ישראלית. סגנית אלופת עולם, אלופת עולם בבריכת 25 מטר, אלופת אירופה, אלופת ישראל ושיאנית ישראל. 

סגנית אלופת העולם (דוחה 2024), במשחה ל-400 מטר מעורב אישי, אלופת עולם בבריכת 25 מטר (אבו דאבי 2021) במשחה ל-50 מטר חזה ובמשחה ל-100 מטר מעורב אישי ובכך הייתה לשחיינית הישראלית הראשונה והיחידה שזכתה בתואר עולמי, פעמיים ברציפות אלופת אירופה (בודפשט 2021 ורומא 2022), אלופת אירופה בבריכת 25 מטר (קאזאן 2021) ואלופת אולימפיאדת הנוער (בואנוס איירס 2018) במשחה ל-200 מטר מעורב אישי. שיאנית ישראל ב-9 משחים אישיים, בסגנונות חזה, גב ומעורב אישי. היא השחיינית הישראלית הראשונה שעלתה לגמר אולימפי בשחייה (אולימפיאדת טוקיו 2020) במשחה ל-100 מטר גב.

ביוגרפיה
--------

גורבנקו נולדה בחיפה, להורים שעלו מאוקראינה וגדלה בקריית ים. אמה לריסה, מורה לחינוך מיוחד בבית הספר קדימה, ואביה ולדימיר גורבנקו איש מחשבים, שבעברו היה שחיין ושחקן כדורמים באוקראינה ועודד אותה להתאמן בשחייה. היא התחילה להתאמן בשחייה כבר בגיל 9, ובמקביל התאמנה בהתעמלות אמנותית. בגיל 12, החליטה להתמקד רק בשחייה. התאמנה בקבוצת מכבי קריית ביאליק בהדרכתה של לודמילה זליצ'ונוק. מספטמבר 2018, החלה להתאמן באקדמיית השחייה במכון וינגייט שבסמוך לנתניה, בהדרכתם של המאמנים לוקה גברילו, אהוד סגל ולירן וקנין.

### 2017

#### הפסטיבל האולימפי האירופי לנוער

בפסטיבל האולימפי האירופי לנוער, שנערך בעיר גיור שבהונגריה ביולי 2017, זכתה גורבנקו במדליית כסף, במשחה שליחים משולב (2 שחייניות ו-2 שחיינים) 4x100 מטר מעורב בתוצאה של 3:59.99 דקות. בנוסף, סיימה במקום 12 במשחה ל-100 מטר גב בתוצאה של 1:04.87 דקות, במקום 12 במשחה ל-200 מטר מעורב אישי בתוצאה של 2:22.53 דקות, במקום 14 במשחה ל-200 מטר חזה בתוצאה של 2:36.67 דקות, ובמקום חמישי במשחה שליחים משולב 4x100 מטר חופשי בתוצאה של 3:38.86 דקות.

באליפות ישראל, שנערכה באותה שנה, זכתה ב-3 מדליות, 2 כסף ו-1 ארד. מדליות כסף, במשחה ל-200 מטר חזה בתוצאה של 2:36.03 דקות, אחרי לאה פולונסקי ממכבי חיפה (2:33.85 דקות) ולפני גלי פסקרה ממכבי פארק מים רעות (2:37.23 דקות), במשחה ל-200 מטר מעורב אישי בתוצאה של 2:18.91 דקות, אחרי לאה פולונסקי 2:17.86 דקות ולפני ג'סיקה אנטילס מהפועל ירושלים (2:21.03 דקות) ומדליית ארד, במשחה ל-100 מטר חזה בתוצאה של 1:13.12 דקות, אחרי לאה פולונסקי (1:11.56 דקות) וניקול ברקוביץ' מהפועל קריית אתא (1:11.93 דקות). בנוסף, סיימה במקום רביעי במשחה ל-200 מטר חופשי, בתוצאה של 2:07.29 דקות.

### 2018

באליפות אירופה בשחייה לנוער, שנערכה בהלסינקי שבפינלנד ביולי 2018, קבעה גורבנקו בשלב חצי הגמר במשחה ל-200 מטר מעורב אישי, שיא ישראלי חדש לגילאי 15 - 18 של 2:13.88 דקות, 59 מאיות משיא ישראל של עמית עברי ותוצאה שהייתה מספיקה לה לזכייה במדליית זהב, אך בשלב הגמר היא פסלה, לאחר שנגעה שנייה בסיום המשחה. בנוסף, סיימה במקום רביעי במשחה שליחים משולב 4x100 מטר חופשי, בתוצאה של 3:31.74 דקות. כשחיינית רביעית היא קבעה ב"זינוק שליחות" תוצאה של 55.44 שניות. גורבנקו הגיעה למקום חמישי במשחה ל-200 מטר חזה בתוצאה של 2:29.31 דקות, בשלב חצי הגמר קבעה שיא ישראלי חדש לגילאי 15 ו-16 של 2:29.17 דקות, 14 מאיות משיא ישראל של יוליה בנך ובמקום 11 במשחה ל-100 מטר חופשי בשיא ישראלי חדש לגילאי 15 - 18 של 56.51 שניות.

שלושה שבועות לאחר מכן, באליפות אירופה שנערכה בגלאזגו, סיימה במקום 15 במשחה ל-200 מטר מעורב אישי בתוצאה של 2:16.84 דקות, בשלב המוקדמות קבעה תוצאה של 2:15.49 דקות, ועלתה לשלב חצי הגמר מהמקום ה-12. בנוסף, סיימה במקום 24 במשחה ל-200 מטר חזה בתוצאה של 2:31.70 דקות, ובמקום 31 במשחה ל-100 מטר חזה, בשיא ישראלי חדש לגילאי 15 - 16 של 1:09.44 דקות. כמו-כן, השתתפה ב-4 משחי שליחות ושליחים משולב. היא סיימה במקום 11 במשחה שליחות 4x100 מטר חופשי ביחד עם אנדראה מורז, עמית עברי ולאה פולונסקי בתוצאה של 3:45.59 דקות. כשחיינית שנייה, קבעה ב"זינוק שליחות" תוצאה של 55.25 שניות ובמקום 13 במשחה שליחות 4x100 מטר מעורב ביחד עם שחר מנחם, עמית עברי ואנדראה מורז בשיא ישראלי חדש של 4:07.18 דקות. כשחיינית שנייה, קבעה ב"זינוק שליחות" במשחה החזה תוצאה של 1:10.86 דקות. במקום שמיני במשחה שליחים משולב 4x100 מטר חופשי, ביחד עם דוד גמבורג, זיו קלונטרוב ואנדראה מורז בתוצאה של 3:29.73 דקות, כשחיינית רביעית קבעה ב"זינוק שליחות" תוצאה של 55.18 שניות, ובמקום שביעי במשחה שליחים 4x200 מטר חופשי ביחד עם דניס לוקטב, דניאל נמיר ואנדראה מורז בתוצאה של 7:40.07 דקות, כשחיינית שלישית קבעה ב"זינוק שליחים" תוצאה של 2:02.47 דקות.

#### מדליית זהב באולימפיאדת הנוער

באולימפיאדת הנוער בואנוס איירס (2018) שנערכה באוקטובר, זכתה גורבנקו במדליית זהב במשחה ל-200 מטר מעורב אישי ובשיא ישראלי חדש של 2:12.88 דקות, שיפור לשיא בן ה-6 שנים של עמית עברי (2:13.29 דקות). בנוסף, סיימה במקום שביעי במשחה ל-100 מטר חופשי בתוצאה של 55.88 שניות, במקום תשיעי במשחה ל-200 מטר גב בתוצאה של 2:14.24 דקות, ובמקום 17 במשחה ל-200 מטר חזה בתוצאה של 2:33.13 דקות.

### 2019

באליפות עמק חפר "ארנה" הפתוחה, שנערכה בווינגייט ב-15 במרץ 2019, קבעה גורבנקו במשחה ל-100 מטר גב שיא ישראלי חדש של 1:01.32 דקות, שיפור לשיא בן השנתיים של אנדראה מורז (1:01.78 דקות), במשחה ל-200 מטר חופשי שיא ישראלי חדש לגילאי 16 - 18 של 2:02.44 דקות, ובמשחה ל-200 מטר גב שיא ישראלי חדש לגילאי 16 - 18 של 2:13.50 דקות. שבוע לאחר מכן, בתחרות שנערכה במרסיי, צרפת זכתה במדליית ארד במשחה ל-200 מטר מעורב אישי בשיא ישראלי חדש של 2:12:54 דקות, אחרי שיאנית העולם קטינקה הוסו מהונגריה (2:08.55 דקות) וקתלין בייקר מארצות הברית (2:10.65 דקות), שיאנית העולם במשחה ל-100 מטר גב, ובכך קבעה את הקריטריון האולימפי. נוסף לכך, היא קבעה במשחה ל-400 מטר מעורב אישי שיא ישראלי חדש של 4:47:58 דקות, שיפור לשיא בן השנה של לאה פולנסקי (4:49.41 דקות), ובמשחה ל-100 מטר גב בשיא ישראלי חדש של 1:01.03 דקות.

בתחרות שנערכה באירוויין, קליפורניה בסוף מאי אותה שנה היא זכתה ב-3 מדליות, 2 זהב ו-1 כסף. מדליות זהב, במשחה ל-200 מטר מעורב אישי בשיא ישראלי חדש של 2:11.98 דקות, ובמשחה ל-200 מטר חזה בשיא ישראלי חדש של 2:28.78 דקות, שיפור לשיא הוותיק בן ה-10 שנים של יוליה בנך (2:29.03 דקות), ומדליית כסף במשחה ל-100 מטר חזה בתוצאה של 1:10.04 דקות. כמו-כן, סיימה במקום רביעי במשחה ל-100 מטר גב, בתוצאה של 1:03.44 דקות, ובמקום חמישי במשחה ל-200 מטר חופשי, בשיא אישי חדש של 2:00.83 דקות.

#### סגנית אלופת אירופה לנוער (בריכת 25 מטר)

באליפות אירופה לנוער שנערכה בקאזאן, רוסיה זכתה גורבנקו בשתי מדליות כסף, במשחה ל-50 מטר גב בשיא ישראלי חדש של 28.21 שניות, שיפור לשיא בן ה-6 שנים של עמית עברי (28.52 שניות). כבר בשלב המוקדמות, קבעה שיא אישי חדש של 28.56 שניות, ובמשחה ל-200 מטר מעורב אישי בתוצאה של 2:13.81 דקות, אחרי זואי ווגלמן מגרמניה (2:13.78 דקות) ולפני לאה פולונסקי (2:14.29 דקות).

באליפות העולם, שנערכה בקוואנגג'ו, קוריאה הדרומית בסוף יולי אותה שנה, סיימה במקום 16 במשחה ל-200 מטר מעורב אישי בתוצאה של 2:13.90 דקות, בשלב המוקדמות קבעה שיא ישראלי חדש של 2:11.92 דקות, ועלתה מהמקום ה-11 לשלב חצי הגמר.

### 2020

בתחרות סבב ה"גולדן טור" הצרפתי, שנערכה בניס צרפת ב-8 בפברואר 2020, זכתה גורבנקו במדליית ארד במשחה ל-400 מטר מעורב אישי בשיא ישראלי חדש של 4:41.48 דקות, שיפור של כ-6 שניות לשיא הישראלי הקודם שלה. היא סיימה אחרי אלופת העולם קטינקה הוסו מהונגריה (4:38.60 דקות) ואלופת אירופה פנטין לספר מצרפת (4:39.73 דקות), במשחה זה.

בתחרות סיום העונה (בריכת 25 מטר) שנערכה בווינגייט באוגוסט 2020, קבעה גורבנקו שלושה שיאים ישראליים, במשחה ל-50 מטר חופשי בתוצאה של 24.53 שניות, שיפור לשיא בן 4 השנים וחצי של אנדראה מורז (24.56 שניות), במשחה ל-100 מטר גב בתוצאה של 58.37 שניות, שיפור לשיא בן 12 השנים של אניה גוסטומלסקי (58.43 שניות) ובמשחה ל-100 מטר חזה בתוצאה של 1:05.42 דקות, שיפור לשיא בן 6 השנים של עמית עברי (1:06.35 דקות). נוסף לכך, היא קבעה במשחה ל-200 מטר חזה שיא אישי חדש של 2:22.70 דקות ובמשחה ל-100 מטר פרפר שיא אישי חדש נוסף של 58.34 שניות.

גורבנקו השתתפה בליגת השחייה הבינלאומית (בריכת 25 מטר) - **ISL**, שנערכה בבודפשט בחודשים אוקטובר נובמבר בקבוצת לוס אנג'לס קארנט, לצידם של צמרת השחייה העולמית. במסגרת הליגה היא קבעה שיאי ישראל רבים ודורגה במקומות הראשונים, במשחה ל-100 מטר חופשי היא קבעה שיא ישראלי ושיא אירופה לנערות חדש של 52.36 שניות, במשחה ל-50 מטר חזה (30.20 שניות), במשחה ל-100 מטר חזה (1:05.28 דקות), במשחה ל-100 מטר מעורב אישי (57.90 שניות), במשחה ל-200 מטר מעורב אישי, קבעה שיא ישראלי ושיא אירופה לנערות חדש של 2:05.98 דקות, ובמשחה ל-400 מטר מעורב אישי (4:32.67 דקות).

### 2021

באליפות סטוקהולם הפתוחה, שנערכה בתחילת אפריל 2021, קבעה גורבנקו במשחה ל-200 מטר חופשי שיא ישראלי חדש של 1:58.99 דקות. שיא זה החזיק מעמד יממה ונשבר על ידי אנדראה מורז (1:57.97 דקות). גורבנקו קבעה במשחה ל-200 מטר גב שיא ישראלי חדש נוסף של 2:10.86 דקות, ובמשחה ל-100 מטר חזה שיא נערות חדש של 1:08.39 דקות. בנוסף, קבעה במשחה שליחות 4x200 מטר חופשי ביחד עם אנדראה מורז, לאה פולונסקי ודריה גולובטי, שיא ישראלי חדש של 8:06.91 דקות, שיפור של יותר מ-17 שניות לשיא הקודם, ואותה רביעיית שליחות קבעה במשחה שליחות 4x100 מטר חופשי שיא ישראלי חדש של 3.41.61 דקות.

#### אלופת אירופה

באליפות אירופה שנערכה בבודפשט במאי 2021 לאחר דחיית התחרות בשנה עקב מגפת הקורונה העולמית, זכתה גורבנקו במדליית זהב, במשחה ל-200 מטר מעורב אישי בשיא ישראלי חדש של 2:09.99 דקות, לפני אייבי ווד מבריטניה (2:10.03 דקות) ולפני האלופה האולימפית, אלופת העולם, 5 פעמים ברציפות אלופת אירופה ושיאנית העולם במשחה זה קטינקה הוסו מהונגריה (2:10.12 דקות), ובכך הייתה לשחיינית הראשונה בשחייה הישראלית, שזוכה בתואר אירופי במשחה אולימפי. כבר בשלב חצי הגמר היא קבעה שיא ישראלי חדש של 2:10.35 דקות, שיפור של יותר משנייה וחצי לשיאה ועלתה לגמר מהמקום הראשון. בנוסף, סיימה במקום 11 במשחה ל-100 מטר חזה בשיא ישראלי חדש של 1:06.74 דקות. תוך כדי המשחה היא שיפרה את השיא הישראלי במשחה ב-50 מטר חזה בתוצאה של 31.33 שניות. כבר בשלב המוקדמות היא קבעה שיא ישראלי חדש של 1:07.67 דקות, שיפור לשיא הוותיק בן שש השנים של עמית עברי (1:07.74 דקות). בשלב חצי הגמר, קבעה במשחה ל-100 מטר גב, שיא ישראלי חדש של 59.78 שניות, ועלתה מהמקום השביעי למשחה הגמר. בשלב המוקדמות, קבעה שיא ישראלי חדש של 59.96 שניות, ועלתה מהמקום החמישי לשלב חצי הגמר, ובכך הייתה לשחיינית השראלית הראשונה בהיסטוריה, ששוחה משחה זה מתחת לדקה. גורבנקו בחרה להמחק ממשחה הגמר ל-100 מטר גב, כי הייתה אמורה לשחות 3 משחים קשים מאוד בהצגת ערב אחת. היא סיימה ביחד עם דניס לוקטב, רון פולונסקי ואנדראה מורז במקום רביעי במשחה שליחים 4x200 מטר חופשי, בשיא ישראלי חדש של 7:32.96 דקות. בשלב המוקדמות, במשחה שליחות 4x200 מטר ביחד עם לאה פולונסקי, אנדראה מורז ודריה גולובטי הן קבעו שיא ישראלי חדש של 8:00.51 דקות, ועלו למשחה הגמר מהמקום השני המפתיע, שיפור לשיא הישראלי ב-6 שניות. כ-10 דקות בלבד לאחר שלב חצי הגמר במשחה ל-200 מטר מעורב אישי, שבו סיימה ראשונה, נאלצה לשחות את משחה השליחות 4x200 מטר חופשי ולא הצליחה לשחות מספיק מהר, מרוב עייפות. הרביעייה הישראלית סיימה במקום שמיני בתוצאה של 8:07.69 דקות, הישג שיא לרביעית שליחות לנשים, באירוע זה.

#### גמר אולימפי

באולימפיאדת טוקיו 2020, השתתפה גורבנקו בחמישה משחים והעפילה לשני גמרים. במשחה ל-100 מטר גב היא סיימה במקום שמיני בתוצאה של 59.53 שניות. בשלב חצי הגמר היא קבעה שיא ישראלי חדש של 59.30 שניות ובכך הייתה לשחיינית הישראלית הראשונה שעולה למשחה גמר אולימפי. גורבנקו סיימה מקום שמיני במשחה שליחים משולב 4x100 מטר מעורב, ביחד עם איתי גולדפדן, גל כהן גרומי ואנדראה מורז בשיא ישראלי חדש של 3:43.94 דקות. היא סיימה במקום עשירי במשחה ל-200 מטר מעורב אישי בתוצאה של 2:10.70 דקות, 11 מאיות השנייה איטי מעלייה נוספת למשחה גמר שלישי. בשלב המוקדמות היא קבעה תוצאה של 2:10.21 דקות ועלתה מהמקום השביעי. במשחה ל-100 מטר פרפר היא סיימה במקום 18 בשיא אישי חדש של 58.23 שניות, 2 מאיות השנייה איטי מהשיא הישראלי של עמית עברי. במשחה ל-200 מטר חזה היא סיימה במקום 28 בתוצאה של 2:28.41 דקות.

במסגרת הליגה הבינלאומית בשחייה (ISL) שנערכה בנאפולי, איטליה בסוף אוגוסט 2021 היא קבעה במשחה ל-200 מטר חזה שיא ישראלי חדש של 2:20.11 דקות. שבוע לאחר מכן, בתחרות מספר 2 של הליגה היא סיימה במקום שלישי במשחה זה בשיא ישראלי חדש של 2:19.80 דקות, וכעבור 40 דקות היא ניצחה במשחה ל-200 מטר מעורב אישי בשיא ישראלי חדש של 2:05.04 דקות. שבוע לאחר מכן, היא סיימה שנייה במשחה ל-200 מטר חזה בשיא ישראלי חדש של 2:19.22 דקות.

#### אלופת אירופה (בריכת 25 מטר)

באליפות אירופה (בריכת 25 מטר) שנערכה בקאזאן, רוסיה בנובמבר אותה שנה היא זכתה במדליית זהב במשחה ל-200 מטר מעורב אישי בתוצאה של 2:05.17 דקות, לפני מריה אוגולקובה משווייץ (2:06.41 דקות) וויקטוריה זיינפ גונש מטורקיה (2:07.67 דקות).

במסגרת ליגת השחייה הבינלאומית ה-ISL (בריכת 25 מטר) שנערכה באיינדהובן, הולנד ב-14 בנובמבר אותה שנה הפכה גורבנקו לשחיינית הישראלית הראשונה אי פעם שזוכה במשחה הסקינס היוקרתי, במשחה ל-50 מטר חזה כשבמשחה הראשון היא קבעה שיא ישראלי חדש של 29.53 שניות, שיפור של שמונה מאיות לשיאה הקודם שהושג לפני חודש בגביע העולם בברלין.

#### אלופת עולם (בריכת 25 מטר)

באליפות העולם (בריכת 25 מטר) שנערכה באבו דאבי, איחוד האמירויות הערביות בדצמבר זכתה בשתי מדליות זהב, במשחה ל-50 מטר חזה בשיא ישראלי חדש של 29.34 שניות, לפני בנדטה פילטו מאיטליה (29.50 שניות) וסופי הנסון משוודיה (29.55 שניות) ובמשחה ל-100 מטר מעורב אישי בשיא ישראלי חדש של 57.80 שניות, לפני בריל קסטלדלו מצרפת (57.96 שניות) ומריה קמנבה מרוסיה (58.15 שניות) ובכך הייתה לשחיינית הישראלית הראשונה שזכתה בתואר "אלופת העולם". נוסף לכך, היא סיימה במקום עשירי במשחה ל-100 מטר גב בשיא ישראלי חדש של 57.45 שניות ובמקום 11 במשחה ל-100 מטר חזה בתוצאה של 1:04.95 דקות.

### 2022

בתחרות גולדן טור שנערכה במארסיי במרץ 2022 זכתה גורבנקו בשתי מדליות, זהב וכסף. מדליית זהב במשחה ל-50 מטר חזה בשיא ישראלי חדש של 30.66 שניות ומדליית כסף במשחה ל-100 מטר גב בתוצאה של 1:00.39 דקות.

בתחרות שנערכה בסטוקהולם, שוודיה ב-10 באפריל זכתה במדליית זהב במשחה ל-50 מטר חזה בשיא ישראלי חדש של 30.45 שניות, לפני רותה מיילוטיטה מליטא (30.57 שניות) וסופי הנסון משוודיה (30.85 שניות).

בתחרות גביע האיגוד שנערכה בווינגייט ב-12 במאי היא קבעה במשחה ל-50 מטר גב שיא ישראלי חדש של 27.87 שניות.

בתחרות שנערכה בברצלונה, במסגרת סבב תחרויות המארה נוסטרום ב-25 במאי היא קבעה במשחה ל-100 מטר חזה שיא ישראלי חדש של 1:06.69 דקות.

#### אליפות העולם

באליפות העולם שנערכה בבודפשט, הונגריה ביוני 2022 גורבנקו סיימה במקום החמישי במשחה ל-200 מטר מעורב אישי בתוצאה של 2:11.02 דקות, הישג שיא של שחיין/נית ישראלי/ת באירוע זה, בשלב המוקדמות של משחה זה היא קבעה תוצאה של 2:10.23 דקות ועלתה מהמקום השלישי, ובשלב חצי הגמר של משחה זה היא קבעה תוצאה של 2:10.54 דקות ועלתה לשלב הגמר של משחה זה מהמקום השישי. נוסף לכך, היא סיימה במקום תשיעי במשחה ל-50 מטר חזה בתוצאה של 30.54 שניות, במקום 18 במשחה ל-100 מטר חזה, בתוצאה של 1:07.88 דקות, במקום 20 במשחה ל-200 מטר חזה בתוצאה של 2:28.58 דקות, במקום תשיעי במשחה שליות 4x100 מטר מעורב ביחד עם אביב ברזלי, לאה פולונסקי ודריה גולובטי בשיא ישראלי חדש של 4:03.28 דקות, במקום עשירי במשחה שליחות 4x100 מטר חופשי, ביחד עם דריה גולובטי, אביב ברזלי ולאה פולונסקי, בתוצאה של 3:43.59 דקות ובמקום 11 במשחה שליחות 4x200 מטר חופשי ביחד עם לאה פולונסקי, אביב ברזלי ודריה גולובטי בתוצאה של 8:08.20 דקות ובמקום עשירי במשחה שליחים משולב 4x100 מטר מעורב, ביחד עם כריסטיאן פיצ'וגין, תומר פרנקל ודריה גולובטי בתוצאה של 3:48.39 דקות.

#### אלופת אירופה

באליפות אירופה שנערכה ברומא באוגוסט זכתה בפעם השנייה ברציפות במדליית זהב במשחה ל-200 מטר מעורב אישי בתוצאה של 2:10.92 דקות, לפני מריט סטיינברכן מהולנד (2:11.14 דקות) ושרה פרנצ'סקי מאיטליה (2:11.38 דקות).

### 2023

במסגרת הסבב העולמי בתחרות שנערכה בברצלונה, במאי 2023 היא זכתה בשתי מדליות, זהב וכסף. מדליית זהב במשחה ל-200 מטר מעורב אישי בשיא ישראלי חדש של 2:09.47 דקות, לפני מארי סופי הארווי מקנדה (2:10.63 דקות) ומריט סטיינברכן מהולנד (2:10.78 דקות) ומדליית כסף במשחה ל-400 מטר מעורב אישי בשיא ישראלי חדש של 4:40.76 דקות, אחרי מיו נריטה מיפן (4:39.22 דקות) ולפני בוגלרקה קפש מהונגריה (4:40.97 דקות) ארבעה ימים לאחר מכן, במסגרת הסבב בתחרות שנערכה במונקו היא זכתה במדליית זהב במשחה ל-200 מעורב אישי בשיא ישראלי חדש של 2:09.28 דקות, לפני מארי סופי הארווי (2:09.75 דקות) ומיו נריטה (2:12.95 דקות).

באליפות העולם שנערכה בפוקואוקה יפן ביולי היא סיימה במקום חמישי במשחה ל-200 מטר מעורב אישי בתוצאה של 2:10.08 דקות.

באליפות ארצות הברית הפתוחה שנערכה בגרינסבורו, קרוליינה הצפונית ב-1 בדצמבר זכתה גורבנקו במדליית כסף במשחה ל-400 מטר מעורב אישי בשיא ישראלי חדש של 4:37.90 דקות, אחרי אלופת העולם ושיאנית העולם סאמר מקינטוש מקנדה (4:29.96 דקות) ולפני רגן סמית' מארצות הברית (4:38.77 דקות). נוסף לכך, סיימה במקום רביעי במשחה ל-200 מטר מעורב אישי בתוצאה של 2:09.38 דקות.

### 2024

#### סגנית אלופת עולם

באליפות העולם שנערכה בדוחה, קטר בפברואר היא זכתה במדליית כסף במשחה ל-400 מטר מעורב אישי בשיא ישראלי חדש של 4:37.36 דקות, אחרי פרייה קולברט מהממלכה המאוחדת (4:37.14 דקות) ולפני שרה פרנצ'סקי מאיטליה (4:37.86 דקות) ובכך הייתה לשחיינית הישראלית הראשונה שזכתה במדלייה באליפות עולם. נוסף לכך, היא סיימה במקום רביעי במשחה ל-200 מטר מעורב אישי בתוצאה של 2:10.17 דקות. ובמקום תשיעי במשחה ל-200 מטר גב בתוצאה של 2:10.94 דקות.

הוקרה ודירוגים
--------------

* רשימת הצעירים המבטיחים "פורבס 30Under30" לשנת 2022, באתר כתב העת "פורבס ישראל", ב-14 במרץ 2022

שיאים אישיים
------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| בריכה אולימפית

| משחה | זמן | שנה | הערה |
| --- | --- | --- | --- |
| 50 מטר חופשי | 25.03 שניות | 2021 | **שיא ישראל** |
| 100 מטר חופשי | 54.29 שניות | 2024 |  |
| 200 מטר חופשי | 1:58.62 דקות | 2021 |  |
| 400 מטר חופשי | 4:17.87 דקות | 2023 |  |
| 50 מטר גב | 27.87 שניות | 2022 | **שיא ישראל** |
| 100 מטר גב | 59.30 שניות | 2021 | **שיא ישראל** |
| 200 מטר גב | 2:10.84 דקות | 2022 | שיא ישראל בעבר |
| 50 מטר חזה | 30.45 שניות | 2022 | **שיא ישראל** |
| 100 מטר חזה | 1:06.69 דקות | 2021 | **שיא ישראל** |
| 200 מטר חזה | 2:25.20 דקות | 2018 | **שיא ישראל** |
| 50 מטר פרפר | 26.70 שניות | 2019 |  |
| 100 מטר פרפר | 58.23 שניות | 2021 |  |
| 200 מטר מעורב אישי | 2:09.28 דקות | 2023 | **שיא ישראל** |
| 400 מטר מעורב אישי | 4:37.36 דקות | 2024 | **שיא ישראל** |
| 100 מטר חופשי ב"זינוק שליחים" | 53.67 שניות | 2019 |  |

 |  | בריכת 25 מטר

| משחה | זמן | שנה | הערה |
| --- | --- | --- | --- |
| 50 מטר חופשי | 24.53 שניות | 2020 | **שיא ישראל** |
| 100 מטר חופשי | 52.36 שניות | 2020 | שיא ישראל בעבר, **שיא אירופה לנערות** |
| 200 מטר חופשי | 1:56.21 דקות | 2021 |  |
| 400 מטר חופשי | 4:12.88 דקות | 2019 |  |
| 50 מטר גב | 26.63 שניות | 2021 | **שיא ישראל** |
| 100 מטר גב | 57.45 שניות | 2021 | **שיא ישראל** |
| 200 מטר גב | 2:04.40 דקות | 2022 | **שיא ישראל** |
| 50 מטר חזה | 29.34 שניות | 2021 | **שיא ישראל** |
| 100 מטר חזה | 1:04.44 דקות | 2021 | **שיא ישראל** |
| 200 מטר חזה | 2:19.22 דקות | 2021 | **שיא ישראל** |
| 100 מטר פרפר | 58.34 שניות | 2020 |  |
| 100 מטר מעורב אישי | 57.80 שניות | 2021 | **שיא ישראל** |
| 200 מטר מעורב אישי | 2:05.04 דקות | 2021 | **שיא ישראל** |
| 400 מטר מעורב אישי | 4:32.67 דקות | 2020 | **שיא ישראל** |

 |

ראו גם
------

ויקישיתוף מדיה וקבצים בנושא **אנסטסיה גורבנקו** בוויקישיתוף

| עיינו גם בפורטל: |
| --- |
|  | **פורטל שחייה** |

קישורים חיצוניים
----------------

* אנסטסיה גורבנקו, ברשת החברתית פייסבוק
* אנסטסיה גורבנקו, ברשת החברתית אינסטגרם
* אנסטסיה גורבנקו, באתר olympedia.org
* אנסטסיה גורבנקו, באתר Swimrankings
* אנסטסיה גורבנקו, באתר הוועד האולימפי בישראל
* אסי ממן, ‏רק בת 14 ותתחרה באליפות אירופה לבוגרות, באתר ONE‏, 30 ביולי 2018
* דותן מלאך, ‏המטרה: אולימפיאדת טוקיו 2020, בעיתון מקור ראשון, 2 בדצמבר 2018
* אתר למנויים בלבד איתמר קציר, נערה בת 15 היא המטרה האולימפית החדשה של ישראל, באתר הארץ, 3 בדצמבר 2018
* אתר למנויים בלבד אורן אהרוני, "התחלתי להאמין שאני יכולה להגיע רחוק", באתר "ידיעות אחרונות", 1 ביולי 2019
* אתר למנויים בלבד איתמר קציר, "עדיין קשה לי לעכל": אנסטסיה גורבנקו קירבה את השחייה הישראלית למדליה אולימפית, באתר הארץ, 24 במאי 2021
* ערן נבון, שחיית חמדה: אלופת העולם אנסטסיה גורבנקו מתכוננת לאתר הבא, באתר ישראל היום, 30 בדצמבר 2021
* אתר למנויים בלבד עידו רקובסקי, אנסטסיה גורבנקו: "כשאני מצליחה, כל אחד רוצה ממני חלק. אני רוצה לזכור את מי שהיה איתי תמיד", באתר הארץ, 25 בפברואר 2024

הערות שוליים
------------

1. ↑  ליאור אל-חי, רודפת אחרי ההיסטוריה: הבוקר הגורלי של גורבנקו, באתר ynet, 26 ביולי 2021
2. ↑  ראיון השבוע: עם השחיינית הצעירה אנסטסיה גורבנקו, הוועד האולימפי בישראל, 23 בדצמבר
3. ↑  אורן אהרוני, בבריכה של הגדולים: אנסטסיה גורבנקו היא הדבר הבא, באתר ynet, 8 באפריל 2019
4. ↑  אליפות ישראל המסורתית לא נערכה בשל מגפת הקורונה. במקומה נערכו 4 תחריות נפרדות, במשך 4 ימים בבריכת 25 מטר. שחייני ישראל חולקו ל-4 קבוצות שונות ולכל קבוצה נערכה תחרות נפרדת ללא שלב המוקדמות
5. ↑  אתר למנויים בלבד איתמר קציר, היסטוריה: אנסטסיה גורבנקו אלופת אירופה בשחייה, הישראלית הראשונה אי פעם, באתר הארץ, 22 במאי 2021
6. ↑  שירי אלג'ם, ‏היסטוריה: אנסטסיה גורבנקו אלופת אירופה ב-200 מטר מעורב אישי, באתר ערוץ הספורט, 23 במאי 2021
7. ↑  היסטוריה ענקית: גורבנקו בגמר ה-100 מ' גב, באתר ערוץ הספורט, 26 ביולי 2021
8. ↑  ynet ספורט, בפעם השנייה ברציפות: אנסטסיה גורבנקו אלופת אירופה ב-200 מטר מעורב אישי, באתר ynet, 16 באוגוסט 2022
9. ↑  2023 MARE NOSTRUM BARCELONA: DAY 1 FINALS LIVE RECAP, באתר swimswam,‏ 17 במאי 2023(באנגלית)
10. ↑  2023 MARE NOSTRUM BARCELONA: DAY 2 FINALS LIVE RECAP, באתר swimswam,‏ 18 במאי 2023(באנגלית)
11. ↑  אליפות ארצות הברית הפתוחה, תוצאות רשמיות - 400 מטר מעורב אישי לנשים, באתר omegatiming (באנגלית)
12. ↑  אליפות העולם בשחייה, דוחה 2024, תוצאות רשמיות - 400 מטר מעורב אישי לנשים, באתר omegatiming (באנגלית)
13. ↑  אליפות העולם בשחייה, דוחה 2024, תוצאות רשמיות - 200 מטר מעורב אישי לנשים, באתר omegatiming (באנגלית)
14. ↑  Forbes 30 Under 30 2022, Forbes Israel

|  משלחת ישראל לאולימפיאדת טוקיו (2020)  |
| --- |
| מרוץ אופני כביש **אופניים** | שלומי חיימי • עומר שפירא |
| אתלטיקה **אתלטיקה** | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |
| בדמינטון **בדמינטון** | מישה זילברמן • קסניה פוליקרפובה |
| בייסבול **בייסבול** | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |
| ג'ודו **ג'ודו** | גילי כהן • גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון 
מדליית ארד לנבחרת ישראל המעורבת (גברים-נשים) נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |
| גלישת גלים **גלישת גלים** | ענת ליליאור |
| הרמת משקולות **הרמת משקולות** | דוד ליטבינוב |
| התעמלות אמנותית **התעמלות אמנותית** | מדליית זהב ללינוי אשרם לינוי אשרם • ניקול זליקמן 
נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |
| התעמלות **התעמלות מכשירים** | מדליית זהב לארטיום דולגופיאט ארטיום דולגופיאט • ליהיא רז • אלכס שטילוב |
| טאקוונדו **טאקוונדו** | מדליית ארד לאבישג סמברג אבישג סמברג |
| טריאתלון **טריאתלון** | רן שגיב • שחר שגיב |
| קליעה **ירי תחרותי** | סרגיי ריכטר |
| שחייה **שחייה** | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |
| שחייה אומנותית **שחייה אומנותית** | שלי בובריצקי • עדן בלכר |
| שחייה במים פתוחים **שחייה במים פתוחים** | מתן רודיטי |
| קשתות **קשתות** | איתי שני |
| רכיבה **רכיבה** | אשלי בונד • דניאל גולדשטיין-וולדמן • אלברטו משען • טדי ולוק |
| שיט **שיט** | נויה בר עם • שחר טיבי • יואב כהן • קטי ספיצ'קוב • שי קקון |